Groot gekuier - Forum Topic
Total Views: 80 951 346
Forums / 2. FAQ & General Chat / Groot gekuier
views: 38 213 777
13 Nov 2017 @ 13:43:57 pm
Saterdag my 60ste verjaarsdag gewees.
Het vir myself n lam gespit, en van die jarelange vriende so ruk gelede gebel; As julle kan, of lus het, kom kuier, my karavaan staan by die kamp, so jy kom kamp saam, of slaap by die huis, net so 500m van die kamp af.
Was nie lus vir n formele besigheid nie.
Donderdag arriveer maters vanaf Witbank, het bure geraak 37 jaar gelede, en toe lewenslange vriende. Ons pak dadelik n kuier uit.
Vrydag nog n paar, van die Kaap se kant, en ons kuier nog verder, weer vars mense.
Saterdag daag nog n klomp op, ek spit, mense kuier n hond uit n bos.
Sondag was die klompie maar stil hoor.......
Wat n lekker verjasrdag, drie dae kuier saam mense wat ons hopeloos te min sien. Weer ons vriendskap bevestig, paar planne gemaak om meer gereeld te kuier.
O ja, het vir almal gese dat as hulle dink aan n geskenk, bring n boompie om by die kamp te plant. Daar was tot n boompie wat saam was op vliegtuig. Baie beter geskenk as n bottel Single Malt.
13 Nov 2017 @ 14:04:33 pm
Baie geluk met jou verjaarsdag en mylpaal wat jy bereik het.
Vertrou jy sal nog vele van hulle bereik en geniet.
13 Nov 2017 @ 14:26:02 pm
Herman baie geluk en baie gesonde jare vir jou vorentoe.
13 Nov 2017 @ 14:39:32 pm
Ja dit is altyd aangenaam om ou kennise en vriende weer te sien. Baie geluk met die verjaardag wat verby is. Geseende jare vir jou vorentoe.
13 Nov 2017 @ 15:21:12 pm
Baie geluk...lekker om weer so met ou vriende te kuier
13 Nov 2017 @ 15:39:16 pm
Baie geluk met jou 60ste, Herman. Dit klink of jy dit behoorlik lekker gevier het, oor 4 dae! So 'n informele saamkuier, vat dit soos dit kom, is net die beste manier om dit te doen. Ek glo almal het opgedaag omdat hulle lief is vir jou. Jy verdien dit. Alles wat mooi is vir die jare wat nog voorlê, vir jou en Vonnie.
Ek weet nie of ek dit iewers gemis het nie, maar van watse kamp praat jy, 500m van jou huis af? Het jy jou eie kampplek begin?
13 Nov 2017 @ 17:20:12 pm
Baie geluk Herman. Om te kan verjaar daar in die Swartberge met n klompie goeie en getroue vriende moet voorwaar n voorreg wees. Mag die bome met oorgawe groei.
13 Nov 2017 @ 17:46:38 pm
Alles van die beste Herman met jou 60ste verjaarsdag.
13 Nov 2017 @ 18:17:36 pm
Dankie almal, dit was voorwaar een groot fees. Klomp ou dinge weer oorvertel, ons klomp wat so van jongs af saamkom het sommer baie avonture saam beleef.
Freda, in 2009 het van ons die Visrivier " trial" saam gestap. Daar was paar onbekendes ook saam, vriende van vriende, en soos die wat gereeld stap sal weet, word julle of groot vriende of vermy mekaar vir ewig daarna. Wel ons het groot vriende gemaak, behalwe met een couple.
Ons het afgespreek om die volgende jaar weer te stap, maar die Canyon was droog, en toe is dit gesluit vir stappers. Die klomp was so teneergedruk dat hulle toe besluit het om almal vir ons te kom kuier, wil om n vuurtjie sit in die veld. Wou sommer so rof kamp hier vir n paar dae.
Toe maak ek n sirkel met pale, sit n rietdak oor een deel, bou n donkie in vir warm water, n stort, wasbak net met riete toegemaak en toilet met n uitsig oor die Swartberg.
En daar is die boskamp. Daar al heelwat bome geplant, en baie Aalwyne wat ek moes skuif.
Vandag die nuwes gaan plant.
Daar staan 2 ou katels, en waneer die lus ons beetpak, gaan kamp ons vir die naweek. Het al n heelpaar Desember maande daar deurgebring.
Het al fotos geplaas, sal kyk of ek weer iets kry.
13 Nov 2017 @ 18:18:20 pm
Baie geluk Herman, hoop jy het genoeg boompies gekry vir die park.
13 Nov 2017 @ 20:35:46 pm
Liewer laat as nooit - Herman, baie geluk met daardie 60ste die afgelope naweek ! Op 60 is jy darem nog nat agter die ore jong !
Kamp jy met Jurgie by jou "karavaanpark" of waar staan die twee "katels" waarvan jy praat ?
14 Nov 2017 @ 05:46:05 am
Dis wat ek ook juis nou wou vra. Ek neem aan daar kan karavane staan maar julle slaap op die katels onder die rietdak. En as ek mag vra, is die toilet 'n "long-drop"?
14 Nov 2017 @ 09:33:27 am
Baie geluk Herman, so kamp met vriende is die beste verjaarsdag geskenk,
En dan kry jy nog boompies by...
14 Nov 2017 @ 11:37:03 am
Dagse, somtyds trek ek Jurgie daar, veral waneer kinders kom kuier.
Meestal slaan ek die tent op onder die dak, dit is nou vir waneer dit winderig en koud raak. Die twee katels staan onder die afdak, dit is lekker om so oop te slaap, le en loer vir die kampvuur uit die kooi.
Die twee fotos wys so bietjie, katels staan net regs van die tent.
Het n netjiese spoeltoilet Freda, met n wasbakkie. Aparte stort met wasbak effe weg, net n skuiling om. Kan n foto gaan neem as iemand wil sien.
14 Nov 2017 @ 12:46:25 pm
Herman, julle hoef mos nooit te ry om te gaan kamp nie. Net daar bly, dit lyk so lekker. Wat meer wil mens nou hê. Ja, wys vir ons jou stort ook, asb.
Die kleinkinders is mos nie meer naby julle nie. Julle verlang seker na die twee meisiekinders.
14 Nov 2017 @ 15:40:14 pm
Nog so paar plaaskamp fotos.
14 Nov 2017 @ 17:25:26 pm
Herman baie geluk met die pragtige opset by jou voordeur. Dit is nou die plek om te gaan kop skoonmaak. Sorgeloos en kommervry.
14 Nov 2017 @ 18:43:51 pm
Bake geluk met jou 60ste verjaarsdag, 1 jaar voor meine. Lyk na lekker kamp by die huis.
14 Nov 2017 @ 19:01:35 pm
Dit is so netjies en mooi uitgelê. Jy kan regtig trots wees op wat jy daar gedoen het, Herman.
15 Nov 2017 @ 14:33:55 pm
Dit is regtig iets om te sien.
Ou Grootte jy mag maar.
Darm het ons vroeg Saterdag oggend gepraat. Groete.
15 Nov 2017 @ 16:55:00 pm
Jin, jy het my regtig nog in die bed gevang, moet se 5.30 was vroeg vir nou ou man wat eers na 12 uur gaan slaap het. Gaan jou terugkry......
16 Nov 2017 @ 13:18:50 pm
Baie geluk oom Neef. Dit klink na 'n lekker kuier
16 Nov 2017 @ 13:21:51 pm
Haai spekkies.................. goed om te sien jy loer weer by ons in.
Lekker cozy plekkie daai Herman.
16 Nov 2017 @ 18:52:21 pm
Dankie weereens, het darem al herstel. Dankie tog daar is nog n paar jaar voor Von 60 word.
Die bottel wyn 5l Tiara, was gebere vir n geleentheid, was half bang dat dalk te lank gele het, 20 jaar, maar ongelooflik.
Sommige dinge in die lewe word beter met tyd, kry karakter en raak meer kompleks. Rooiwyn en Whiskey onder andere, wonder of dit van mans gese kan word ?